પાકિસ્તાનમાં હિંગળા નદી પાસે સ્થિત છે હિંગળાજ માતાનું મંદિર. આ મંદિર પણ માતાજીનાં 51 શક્તિપીઠોમાંથી એક છે. ધાર્મિક માન્યતા એવી છે કે, જે પણ ભક્ત આ મંદિરમાં શીશ નમાવે છે, તેણે પૂર્વજન્મનાં કર્મોનો કષ્ટ ભોગવવો પડતો નથી. એવું કહેવાય છે કે, પરશુરામે 21 વાર ક્ષત્રિયોનો અંત કર્યો હતો. આવામાં બચી ગયેલા ક્ષત્રિયો માતાની શરણમાં આવ્યા હતા અને પોતાની રક્ષા માટે અભય દાન લીધું હતું. ભારતમાં જે મહત્ત્વ વૈષ્ણો દેવી મંદિરનું છે, પાકિસ્તાનમાં પણ આવું જ મહત્ત્વ હિંગળાજ માતાનું છે.